Í bréfi sínu segir Sigmundur að hann hafi fyrir tæpum níu árum ákveðið að hefja þátttöku í stjórnmálum eftir að hafa kynnst fólki sem starfaði í Framsóknarflokknum . „ Þar kynntist ég heiðarlegu og einlægu hugsjónafólki sem var reiðubúið að leggja á sig vinnu og færa fórnir til að bæta líf samborgaranna . Sú mynd sem ég hafði haft af stjórnmálaflokkum breyttist . Þótt ég hefði alltaf verið Framsóknarmaður óttaðist ég að flokkar stjórnuðust af öðru en einlægum hugsjónum þar til ég var kynntur fyrir einstaklega góðu Framsóknarfólki um allt land , “ skrifar Sigmundur . Að neðan má sjá frétt Stöðvar 2 frá því þegar Sigmundur var kjörinn formaður flokksins , eftir að mótframbjóðandi hans , Höskuldur Þórhallsson , hafði verið kjörinn formaður fyrir mistök . „ Aðdáun mín á Framsóknarflokknum og fólkinu sem hann skipaði gekk svo langt að ég fór að líta svo á að samasemmerki væri milli þess að vera Framsóknarmaður og vera traustur og góður einstaklingur ( þótt aldrei hafi ég talið að aðrir en Framsóknarmenn væru það ekki ) . “ Segir Sigurð Inga hafa svikið loforð Hann rifjar upp Panamaskjölin og segir að eftir að hart hafi verið sótt að honum síðastliðið vor hafi hann ákveðið að stíga til hliðar sem forsætisráðherra . Hann segist hafa samið við Sigurð Inga Jóhannsson þáverandi varaformann flokksins um að taka við forsætisráðuneytinu og segist hafa tekið af honum loforð um að hann færi ekki gegn sér í formannskosningu flokksins síðasta haust . Hann segir að alls hafi sex sinnum verið gerð tilraun til að fella hann sem formann og það hafi loks tekist síðasta haust . Sigmundur Davíð Gunnlaugsson og Gunnar Bragi Sveinsson . Vísir / Anton Brink „ Á 100 ára afmæli Framsóknarflokksins ákvað hópur fólks að steypa flokknum í stríð og fórna endurreisn flokksins , árangrinum sem við höfðum náð og gildum sem hinn aldargamli flokkur var byggður á . Á afmæli Framsóknarflokksins fékk Sjálfstæðisflokkurinn kosningasigur að gjöf og Framsókn tók á sig mesta tap frá upphafi . Þeir sem þetta gerðu , gerðu það með opin augun , eins og einn ræðumaður á flokksþinginu orðaði það , og beittu til þess aðferðum sem ekki hafði hvarflað að mér að yrði nokkurn tímann beitt í Framsóknarflokknum , “ skrifar hann . Sigmundur segist hafa eytt sumarfríinu í að undirbúa starf Framfarafélagsins sem var hugsað til að halda utan um þann hóp Framsóknarmanna sem vildi sjá framhald á því flokkurinn starfaði á árunum 2009 - 2016 en einnig fyrir fólk sem stæði utan flokksins . „ Þegar skyndilega var svo boðað til kosninga breyttust fyrri áætlanir og ljóst varð að nauðsynlegt væri að einhenda sér í kosningaundirbúning . Hópur flokksmanna leit hins vegar á kosningarnar sem enn eitt tækifærið til að ljúka því verki sem lagt var upp með á síðasta flokksþingi . “ Þórunn Egilsdóttir vildi oddvitasæti Sigmundar í norðausturkjördæmi sem reynist nú galopið . Vísir / Vilhelm Hann segir að hafist hafi verið handa við að hrekja oddvita í tveimur sterkustu kjördæmum flokksins , norðaustur - og norðvesturkjördæmi og á þar við um sjálfan sig og Gunnar Braga Sveinsson . Þórunn Egilsdóttir hyggst gefa kost á sér í fyrsta sæti Framsóknar í norðausturkjördæmi og Ásmundur Einar Daðason vill oddvitasætið í norðvesturkjördæmi þar sem Gunnar Bragi Sveinsson var oddviti í síðustu kosningum . Hann segist standa frammi fyrir tveimur valkostum . Annars vegar að sætta sig við vinnubrögð sem séu honum mótfallinn og hins vegar að vinna að myndun nýs stjórnmálaafls . Ásmundur Einar Daðason vill oddvitasæti Gunnars Braga í Norðvesturkjördæmi . Vísir / Pjetur „ Hann er sá að vinna að myndun nýs stjórnmálaafls með fólki sem er reiðubúið að starfa á sömu forsendum og við leituðumst við að gera frá 2009 til 2016 . Flokk sem leitar til þeirra sem best þekkja til á hverju sviði og styður góðar hugmyndir sama hvaðan þær koma . “ Að lokum segir Sigmundur að hann hefði viljað geta greint flokksmönnum Framsóknar frá ákvörðun sinni áður en hann gerði hana opinbera en ekki gæfist tími í það . Aukakjördæmisráð Framsóknar fer fram í norðausturkjördæmi í dag og voru margir að búast við hörðum slag milli Sigmundar og Þórunnar . „ Ég geri mér grein fyrir að einhverjir kunna að vera þeirrar skoðunar að ég hefði ekki átt að tjá mig eins opinskátt og raun ber vitni um innanmein Framsóknarflokksins . Vonandi virða þeir hinir sömu það þó við mig að ég varð að skýra hvers vegna ég tók þá ákvörðun sem ég hef nú tekið og líti jafnframt til þess að ég hef látið vera að nefna flest það sem viðkvæmast getur talist í atburðarás síðustu missera í flokknum . “ Bréf Sigmundar Davíðs í heild sinni Fyrir tæpum níu árum ákvað ég að hefja þátttöku í stjórnmálum eftir að hafa kynnst fólki sem starfaði í Framsóknarflokknum . Þar kynntist ég heiðarlegu og einlægu hugsjónafólki sem var reiðubúið að leggja á sig vinnu og færa fórnir til að bæta líf samborgaranna . Ekkert hefur mér þótt skemmtilegra en að mæta á góða fundi Framsóknarfólks , hvort sem þeir eru fjölmennir og líflegir eða fámennari og fullmannaðir einstaklega góðu og heilsteyptu fólki . Sú mynd hrundi á síðasta ári . En um leið fór mér þó að þykja enn vænna en áður um þá vini mína í flokknum sem reyndust mér stoð og stytta í mótlæti . Ég bað hann aðeins um tvennt . Hvað sem á gengi mætti ég treysta því . Ég rifjaði þetta upp fyrir honum vegna þess að með tillögunni var ég að treysta honum fyrir fjöreggi mínu . Eftir þetta eftirlét ég ríkisstjórninni sviðið og dró mig í hlé um sinn . HeimkomanÞegar ég sneri aftur í byrjun sumars upplifði ég gjörbreyttar aðstæður í samfélaginu . Það var við þessar aðstæður sem okkar eigin félagar , fólk sem ég hafði treyst og verið tilbúinn til að aðstoða með hvaða hætti sem ég gat , sáu tækifæri í því að taka upp það versta af því sem frá andstæðingum okkar hafði komið . Sama hvaða nöfnum þeir nefndu sig og hvaða aðferðum þeir höfðu beitt . Ég hef þá jafnan sagt að ég myndi segja frá því þegar aðstæður leyfðu . Ég læt hins vegarvera að greina frá þeim hlutum sem hægt er að sleppa . Sex tilraunir til að fella formannEins og flestir Framsóknarmenn þekkja er hópur innan flokksins sem hefur átt erfitt með að sætta sig við að ég leiddi flokkinn . Mótbárur þeirra fjöruðu þó að miklu leyti út árið 2011 , en aðeins um tíma . Á síðasta ári gerði sami hópur og lætur til sín taka nú fimm tilraunir til að hrekja mig úr formannsstóli . Það tókst loks á fundi með honum , Gunnari Braga Sveinssyni sem þá var sjávarútvegs - og landbúnaðarráðherra og Lilju Alfreðsdóttur utanríkisráðherra . Boðað var til þingflokksfundar í skyndi þar sem til stóð að fá þingflokkinn til að samþykkja hreint dæmalausa ályktun . Þeim fréttaflutningi viðhéldu félagar okkar með ýmsum leiðum alveg fram að flokksþingi . Varaformaðurinn hvarf svo á braut , án þess að gefa formanninum færi á að ræða við sig og leita skýringa , dögum og vikum saman . Því næst var gerð tilraun til að fella mig í mínu eigin kjördæmi . Skömmu fyrir kjörið útskýrði þó sú sem um ræddi í viðtali að hún fyndi fyrir miklum stuðningi og væri bjartsýn á sigur . En síðar kom í ljós að þeim hafði verið talin trú um að ég hefði misst allan stuðning í kjördæminu og að íburðarmikil leikflétta myndi ganga upp . Í hverju skrefi voru svo fjölmiðlar fóðraðir á fréttum um vandræðagang Framsóknarmanna . Við tóku aðferðir sem eiga ekkert skylt við lýðræði . Fólki sem var hent út af listum fékk að heyra hinar fjölskrúðugustu skýringar á því hvers vegna það hefði verið gert . Fólk sem hafði ekki sést í flokksstarfi árum saman . Þvert á móti . Reynt er að skipta óæskilegu fólki út hvar sem því verður við komið og efnt til ófriðar hvenær sem tækifæri gefst . Síðustu misseri og staðan núÉg varði sumarfríinu í að skrifa bók um sögu íslenskra stjórnmála síðast liðin 10 ár og framtíðarhorfur en einnig í að undirbúa starf Framfarafélagsins . Atlagan að Gunnari Braga Sveinssyni er þegar langt komin , skipulögð og framkvæmd af þeim sem sáu um atburðarásina á flokksþinginu . Sem fyrr hvattur til dáða af þingmönnum flokksins í Suðurkjördæmi og öðrum úr hópnum sem staðið hafa að fyrri atlögum . Öllu skynsömu fólki má vera ljóst hversu vitlaust það er að endurtaka leikinn frá því í fyrra og eyða þeim skamma tíma sem er fram að kosningum í tilraun til að hrekja burtu þá sem ekki dansa eftir pípu hópsins sem endurheimti fyrri völd í flokknum fyrir ári . ValkostirnirAnnar er sá að sætta mig við að enn eina ferðina hafi lög og reglur flokksins verið brotnar til að ná markmiðum afmarkaðs hóps . Þegar það er afstaðið , tæpum þremur vikum fyrir alþingiskosningar gæti flokkurinn loks farið að huga að því að taka þátt í kosningabaráttunni , síðastur flokka . Eftir það yrði ég farþegi í stjórnarmeirihluta sem byggði á útdeilingu embætta fremur en málefnum flokksins og myndi horfa upp á áframhaldandi upplausn í stjórnmálum á Íslandi . Bjóða upp á valkost sem svarar kalli tímans og bregst við upplausnarástandi stjórnmálanna með skynsemishyggju og réttlæti að leiðarljósi . Þannig er hægt að mynda hreyfingu sem fylgir þeirri róttæku rökhyggju sem Framsóknarflokkurinn stóð fyrir á undanförnum árum og var að mínu mati stofnaður um . Umbótahreyfingu sem hefur burði og kjark til að takast á við vald kerfisins . Loks vona ég að við getum leyft okkur að hafa gaman af vinnunni , laus undan biðinni eftir næstu tilraun til að fella okkur innan frá . Að lokumHelst hefði ég viljað geta greint félögum mínum í flokknum frá þessari ákvörðun persónulega áður en ég gerði hana opinbera . Þannig gefst frambærilegu fólki kostur á að bjóða sig fram í hið lausa oddvitasæti . Erfiðast verður líklega að finna nafn á hreyfinguna . Ég hvet þá sem vilja taka þátt í því starfinu á einhvern hátt , Framsóknarmenn og aðra , til að senda tölvupóst á frambod2017@gmail.com Stjórnmál á Ísland og víðar eru að taka stakkaskiptum og á sama tíma stendur landið frammi fyrir meiri tækifærum en nokkru sinni áður . Ég vona að sem flestir séu tilbúnir til að taka þátt í að nýta þessi sögulegu tækifæri . Höskuldur Þórhallsson vonast til að Sigurður Ingi Jóhannsson forsætisráðherra gefi kost á sér til formennsku á komandi flokksþingi .